На основу члана 134. став 2. Закона о накнадама за коришћење јавних добара („Службени гласник РС”, бр. 95/18 и 49/19) и члана 42. став 1. Закона о Влади („Службени гласник РС”, бр. 55/05, 71/05 − исправка, 101/07, 65/08, 16/11, 68/12 − УС, 72/12, 7/14 – УС, 44/14 и 30/18 – др. закон),

 Влада доноси

У Р Е Д Б У

О ИЗМЕНAMA И ДОПУНИ

УРЕДБЕ О КРИТЕРИЈУМИМА ЗА ОДРЕЂИВАЊЕ

АКТИВНОСТИ КОЈЕ УТИЧУ НА ЖИВОТНУ СРЕДИНУ

ПРЕМА СТЕПЕНУ НЕГАТИВНОГ УТИЦАЈА

НА ЖИВОТНУ СРЕДИНУ КОЈИ НАСТАЈЕ ОБАВЉАЊЕМ АКТИВНОСТИ, ИЗНОСИМА НАКНАДА, УСЛОВИМА ЗА ЊЕНО УМАЊЕЊЕ,

КАО И О КРИТЕРИЈУМИМА КОЈИ СУ ОД ЗНАЧАЈА ЗА УТИЦАЈ ФИЗИЧКИХ ЛИЦА НА ЖИВОТНУ СРЕДИНУ

Члан 1.

 У Уредби о критеријумима за одређивање активности које утичу на животну средину према степену негативног утицаја на животну средину који настаје обављањем активности, износима накнада, условима за њено умањење, као и о критеријумима који су од значаја за утицај физичких лица на животну средину („Службени гласник РС”, број 86/19), у називу уредбе запета и речи: ,,условима за њено умањење, као и о критеријумима који су од значаја за утицај физичких лица на животну средину” бришу се.

Члан 2.

 У члану 1. запета и речи: ,,услови за њено умањење, као и критеријуми који су од значаја за утицај физичких лица на животну средину” бришу се.

Члан 3.

 Члан 4. брише се.

Члан 4.

 У члану 5. после речи: ,,На обвезника накнаде за заштиту и унапређивање животне средине” додају се речи: ,,у 2019. години”.

Члан 5.

 У члану 9. запета и речи: ,,осим одредбе члана 4. која се примењује од 1. јануара 2020. године” бришу се.

Члан 6.

У Прилогу, део II. ДЕЛАТНОСТ КОЈЕ ИМАЈУ СРЕДЊИ УТИЦАЈ НА ЖИВОТНУ СРЕДИНУ, СЕКТОР A, ПОЉОПРИВРЕДА, ШУМАРСТВО И РИБАРСТВО, 01 Пољопривредна производња, лов и услужне делатности, 01.4 Узгој животиња, речи: ,,01.43 Узгој коња и других копитара, 01.44 Узгој камила и лама и 01.45 Узгој оваца и коза” бришу се.

 У СЕКТОРУ A, ПОЉОПРИВРЕДА, ШУМАРСТВО И РИБАРСТВО, 03 Рибарство и аквакултуре, 03.2 Аквакултуре, речи: ,,03.21 Морске аквакултуре” бришу се.

 У СЕКТОРУ C, ПРЕРАЂИВАЧКА ИНДУСТРИЈА, 13 Производња текстила, шифра делатности 13.1. назив делатности, мења се и гласи: ,,Припрема и предење текстилних влакана - чији је производни капацитет мањи од 10 t на дан”.

Члан 7.

 Ова уредба ступа на снагу осмог дана од дана објављивања у „Службеном гласнику Републике Србијеˮ.

05 Број: 110-12679/2019-1

У Београду, 16. децембра 2019. године

В Л А Д А

 ПРЕДСЕДНИК

 Ана Брнабић, с.р.